Foto’s: Wit tiertjies steel harte | Maroela Media
Foto’s: Wit tiertjies steel harte
Foto’s: Phillip Bruwer
Die geboorte van twee wit tiertjies in dieselfde werpsel van twee oranje Bengaalse tiere, het ŉ dierepark se eienaar baie opgewonde.
Die twee wit tiertjies, Zeus en Spirit, is onlangs by Mystic Monkeys and Feathers-dierepark in Rust de Winter, buite Pretoria, gebore. Volgens Christa Saayman, die dierepark se eienaar, is dit vir hulle ŉ rare gebeurtenis, want die tiertjies se ouers, Alex en Tiffany, is albei oranje.
ŉ Oranje boetjie, Apollo, is ook saam die twee wittetjies gebore.
“Die drie welpies steel almal wat die park besoek se harte. Dit is die tweede keer in die park se geskiedenis wat ons met wit babatjies geseën is. Maar dit is die eerste keer dat daar twee wit welpies in dieselfde werpsel is,” het Saayman aan Maroela Media gesê. “Die drie welpies is bedrywig en rond en gesond. Hulle hou behoorlik vir Maria Manganye, wat na hulle omsien, op haar voete.”
Die park beoog om ŉ teelprogram vir wit tiere te begin.
Buiten die tiere het die park ook wit leeus, cheetahs, oselotte, sjimpansees, meer as 44 aapspesies en verskeie eksotiese voël spesies.
Interpol vang vier Nigeriese swendelaars